РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 40

от заседание на Комисия ”Професионална квалификация и 
информационни технологии”,
проведено на 05.12.2016 г.

Днес, 05.12.2016 г. /понеделник/ от 11,30 часа се проведе заседание на комисия “Професионална квалификация и информационни технологии”, в състав:

         ПРЕДСЕДАТЕЛ: Румен Георгиев 
                  ЧЛЕНОВЕ: Даниела Костова	          
                                                    Елка Атанасова 
Юлиана Колева 
        Галина Карагьозова 
        Мария Кузманова 

На заседанието присъстваха експертните сътрудници към комисията: инж. Валери Михайлов – директор дирекция „ИТСС“, АВСС и Юлиана Стойнева – младши експерт – юрисконсулт, отдел „ЮОДКВСС“, дирекция „Правна“, АВСС.

 При обсъжданията по т. 1 присъстват г-н Николай Минев - МП, Мария Зафирова – началник отдел „ЕМПП”, Божидар Илиев – старши експерт „ЕМПП”.

1.ОТНОСНО: Среща със Съвет за координиране действията на органите на съдебната власт по участие в международни проекти и програми към ВСС относно доклад от отдел „Европейски и международни програми и проекти” за подготовка на проектни предложения за кандидатстване от страна на ВСС по ОП ”Добро управление” по мерките от Пътната карта за изпълнение на Стратегията за въвеждане на електронно управление и електронно правосъдие в сектор „Правосъдие” 2014-2020 г.

Комисия ”Професионална квалификация и информационни технологии” и Съвет за координиране действията на органите на съдебната власт по участия в международни проекти и програми към ВСС предлагат на Пленума на Висшия съдебен съвет да приеме следното решение:

         										  ПРОЕКТ

ПЛЕНУМЪТ НА ВИСШИЯ СЪДЕБЕН СЪВЕТ
РЕШИ:

1.1. ИЗРАЗЯВА / НЕ ИЗРАЗЯВА СЪГЛАСИЕ за участие на Висшия съдебен съвет като партньор по проект с бенефициент Министерство на правосъдието, обхващащ изпълнението на мярка 2.1-Б „Доразвитие на виртуална частна мрежа, обхващаща сградите на сектора, гарантираща надежден и сигурен обмен на информация за структурите в сектор Правосъдие“ от Пътната карта за изпълнение на Стратегията за въвеждане на електронно управление и електронно правосъдие в сектор „Правосъдие“.
1.2. ИЗРАЗЯВА / НЕ ИЗРАЗЯВА СЪГЛАСИЕ за участие на Висшия съдебен съвет с координатор в екипа за управление на проект по мярка 2.1-Б „Доразвитие на виртуална частна мрежа, обхващаща сградите на сектора, гарантираща надежден и сигурен обмен на информация за структурите в сектор Правосъдие“ и в определянето на „контактни точки“, които ще участват в реализацията на проекта.
1.3. ИЗРАЗЯВА / НЕ ИЗРАЗЯВА СЪГЛАСИЕ за участие на Висшия съдебен съвет с координатор в екипа за управление на проект с бенефициент Министерство на правосъдието и партньор ВСС при изпълнение на проект по мярка 4.1-Е „Изграждане на средства за видеоконферентни връзки и тяхното използване във фазите на досъдебно и съдебно производство; трансгранично сътрудничество в правеораздаването“ от Пътната карта за изпълнение на Стратегията за въвеждане на електронно управление и електронно правосъдие в сектор „Правосъдие“ и в определянето на „контактни точки“ необходими за реализирането на проекта. 
1.4. Висшият съдебен съвет ИЗРАЗЯВА/ НЕ ИЗРАЗЯВА ПОДКРЕПА към МП по проект „Реализиране на ЦАИС „Съдебен статус““ от Пътната карта за изпълнение на Стратегията за развитие на електронното управление на Република България 2016-2020 г. 
1.5. ИЗРАЗЯВА/ НЕ ИЗРАЗЯВА СЪГЛАСИЕ за участие на Висшия съдебен съвет с координатор в екипа за управление на проект „Реализиране на ЦАИС „Съдебен статус““ и в определянето на „контактни точки“, които ще участват в реализацията на проекта. 

Предложението в частта 1.1 – 1.5 да се внесе за разглеждане като допълнителна точка в заседанието на Пленума на ВСС, което ще се проведе на 08.12.2016 г.

1.6. ВЪЗЛАГА  на дирекция „Информационни технологии и съдебна статистика“ съвместно с отдел “Европейски и международни програми и проекти” да подготви проект на  2 бр. проектни предложения – проект, в изпълнение на мярка 1.2-Б „Поетапно ресурсно обезпечаване на структурите в съдебната власт с необходимите технически средства и системен софтуер за реализиране на е-правосъдие“ и проект, в изпълнението на мярка 3.1-Б „Доразвитие и централизиране на порталите в СП за достъп на граждани до информация, е-услуги и е-правосъдие“.
1.7. РЕЗЮМЕТА по двата проекта да бъдат разработени до 14.12.2016 г., след което да бъдат внесени за разглеждане и съгласуване от Пленума на ВСС на 15.12.2016 г.  

 2.ОТНОСНО: Писмо  от  Национален институт на правосъдието с приложено извлечение от протокол № 94, т. 3.2.2 от заседанието на Управителния съвет на НИП, проведено на 11 ноември 2016 г. 

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

2.1. Комисията не взема решение относно предложението на Управителния съвет на НИП, проведено на 11 ноември 2016 г. за награждаване на г-н Стоил Пашкунов, поради липса на необходимата правна компетенция.
2.2. Изпраща решението на комисията на главния секретар на НИП.

3.ОТНОСНО: Извлечение от решение на Комисията по професионална етика към СК на ВСС по протокол № 20/23.11.2016 г. относно предоставяне на информация по Приоритет 2:Противодействие на корупцията по високите етажи на властта, мярка 2.4 „Повишаване на професионалната квалификация и специализация на разследващите органи и магистратите, работещи по корупционни престъпления.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

3.1. Приема за сведение изпратения от Комисията по професионална етика към СК на ВСС с писмо изх. № 03-00-969/28.11.2016 г. отговор  на Меглена Кунева – заместник–министър председател по координация на европейските политики и институционалните въпроси и министър на образованието и науката.

4.ОТНОСНО: Писмо от председателя на Административен съд гр. Враца  с поставен въпрос относно архивирането на информацията за разпределението на делата  от централизираната система за случайно разпределение на делата /ЦССРД/.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

4.1. Изпраща материалите по т. 4 на работната група за Единна методиката по приложението на принципа за случайно разпределение на делата в районните, окръжните, административните, военните, апелативните и специализираните съдилища със становище, че изискването съдилищата ежеседмично да архивират на електронен носител натрупаната информация за разпределението на делата при новата централизирана система е необосновано. 
4.2. Изпраща решението на комисията по т. 4.1 на председателя на Административен съд гр. Враца, за сведение.

5.ОТНОСНО: Искане от председателя на Районен съд гр. Търговище за осигуряване на средства за структурно окабеляване на 4-ти етаж от административната сграда.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

5.1. Искането от председателя на Районен съд гр. Търговище за осигуряване на средства на обща стойност 1480.00 лв. с ДДС за структурно окабеляване на 4-ти етаж от административната сграда е целесъобразно.
5.2 Изпраща решението по т. 5.1 на комисия „Бюджет и финанси“, по компетентност.

6.ОТНОСНО: Искане от председателя на Административен съд гр. Силистра за осигуряване на средства за закупуване на 6 бр. компютърни конфигурации.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

6.1. Искането от председателя на Административен съд гр. Силистра ще бъде изпълнено при предстоящата, през 2017 г.,  централизирана обществена поръчка за доставка на компютърна техника за нуждите на Висшия съдебен съвет и съдилищата.
6.2. Изпраща решението на комисията по т. 6.1 на председателя на Административен съд гр. Силистра, за сведение.

7.ОТНОСНО: Писмо „Абати” АД с предложение за предоставяне на информационна система за извършване на електронни разплащания към държавни и местни органи, разработена по проект на  ОПАК и собственост на Министерство на транспорта информационните технологии и съобщение.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

7.1. Материалите по т. 7 да се изпратят на всички членове на работната група по изготвянето на проекти на Правила по въпросите, посочени в чл. 360е, ал.1 от ЗСВ и на Наредба по чл. 360т от ЗСВ за воденето, съхраняването и достъпа до регистъра на актовете на съдилищата.
7.2. Изпраща решението по т. 7 на Комисия бюджет и финанси, за запознаване.
7.3. Изпраща копие от решението по т. 7 на управителя на  „Абати” АД.

8.ОТНОСНО: Предложение от председателя на СЮБ и управителя на АПИС за провеждане на среща за уточняване на оперативните действия относно Централизирания уеб базиран интерфейс за публикуване на съдебни актове /ЦУБИПСА/.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

8.1. Възлага на дирекция „ИТСС“ да организира среща  с представители на ВСС, ВКС, ВАС, представители на фирмата разработчик на ЦУБИПСА и представители на СЮБ и АПИС за уточняване на оперативните действия относно въвеждането на ECLI номер и Централизирания уеб базиран интерфейс за публикуване на съдебни актове.

9.ОТНОСНО: Извлечение от решение на Комисия по бюджет и финанси по протокол № 46/30.11.2016 г. с искане за допълнително становище по решение на КПКИТ по протокол № 38/21.11.2016 г.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

9.1. Отлага вземане на решение до осъществяване на подготовката на проектни предложения за кандидатстване от страна на ВСС по ОП ”Добро управление” по мерките от Пътната карта за изпълнение на Стратегията за въвеждане на електронно управление и електронно правосъдие в сектор „Правосъдие” 2014-2020 г.

10.ОТНОСНО: Извлечение от решение на Комисия по правни и институционални въпроси по протокол № 40/28.11.2016 г. относно покана от представителството на САЩ за участие в делегация за официално посещение на изложение Consumer Electronics Show /CES/, което ще се състои на 5 - 8 януари 2017 г. в Лас Вегас, САЩ.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

10.1. Подкрепя решението си по протокол № 38/21.11.2016 г., т. 22 и приема доклада от Мария Кузманова – член на ВСС и член на КПКИТ и инж. Мирослава Чирпъкова – началник отдел „ИООСВ“, АВСС.
10.2 Изпраща решението по 10.1 на Комисия по правни и институционални въпроси към Пленума на ВСС, по компетентност.

11.ОТНОСНО: Отчет от Консорциум „Лирекс БГ“ ООД - „Индекс-България“ ООД за основните дейности по следгаранционното обслужване на АИС „Бюра съдимост“ през 2016 г. 

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС
Р Е Ш И :

11.1. Приема за сведение отчета от Консорциум „Лирекс БГ“ ООД - „Индекс-България“ ООД за основните дейности по следгаранционното обслужване на АИС Бюра съдимост“ през 2016 г. 
11.2. Сключването на договор от органите на съдебната власт за следгаранционна поддръжка на АИС „Бюра съдимост" с Консорциум „Лирекс БГ" ООД - „Индекс-България" ООД за срок от една календарна година, считано от 01.01.2017 г., е целесъобразно. 
11.3. Изпраща решението на комисията и Отчета от Консорциум „Лирекс БГ" ООД - „Индекс-България" ООД на комисия „Бюджет и финанси", по компетентност.

12.ОТНОСНО: Искане от председателя на Софийски градски съд за осигуряване на средства за закупуване на 4 бр. преносими компютъра.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

12.1. Да се предоставят на Софийски градски съд 4 бр. преносими компютъра от наличните в Администрацията на ВСС.
12.2. Да се уведоми председателя на Софийски градски съд за решението на комисията.

ПРЕДСЕДАТЕЛ
НА КОМИСИЯТА: /П/
		РУМЕН ГЕОРГИЕВ